OpenLLM-France/wikimedia huggingface dataset:
# Cantó de Champagney

El cantó de Champagney és un cantó francès del departament de l'Alt Saona, situat al districte de Lure. Té 9 municipis i el cap és Champagney.

## Municipis

* Champagney
* Clairegoutte
* Échavanne
* Errevet
* Frahier-et-Chatebier
* Frédéric-Fontaine
* Plancher-Bas
* Plancher-les-Mines
* Ronchamp

## Història

Llista dels consellers generals successius :
| Data d'elecció | Identitat | Partit |
| 1945-1972 | Alphonse Pheulpin | SFIO, després Divers gauche i després PSU |
| 1972-1985 | Eugène Coppey | Divers gauche, després MRG |
| 1985-2004 | Hubert Guerrin | PCF |
| 2004- | Gérard Poivey | PRG |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2010 |
| 9.832 | 10.187 | 10.415 | 11.212 | 11.205 | 11.064 | 12.035 |
| A partir de 1990: Població sense dobles comptes |||||||
# Brigitte Chamak

Brigitte Chamak és una sociòloga francesa. Doctora en Història, Sociologia i Epistemologia de la Ciència i la Tecnologia, és enginyera de recerca a l'Institut Nacional de Salut i Investigació Mèdica (Inserm).

## Bibliografia

* Chamak, Brigitte. Le Groupe des Dix ou les avatars des rapports entre science et politique (en francès). París: Les Éditions du Rocher, 1997. ISBN 978-2268024813.
# Cantamoixons (Torallola)

Cantamoixons és una partida rural constituïda en part per camps de conreu de secà del terme municipal de Conca de Dalt, a l'antic terme de Toralla i Serradell, al Pallars Jussà, en territori del poble de Torallola.
Està situada al sud-est de Torallola, a l'esquerra del barranc de Santa Cecília, al sud-oest de l'ermita de Santa Cecília. És a llevant de Comandolera, a ponent de la Costa de Matacabrits, al nord de la partida de Tallades, i a migdia de la Pista de Torallola.

## Enllaços externs

* Institut Cartogràfic de Catalunya; cal fer dos passos d'aproximació
# Manuel Ribot i Serra

Manuel Ribot i Serra (Sabadell, 21 de març de 1859 - Sabadell, 21 de desembre de 1925) fou un bibliotecari, arxiver, historiador, dramaturg i poeta molt vinculat a la vida cultural de la seva època.

## Biografia

Fill d'un botiguer del carrer de la Salut, va estudiar als escolapis i posteriorment es dedicà a escriure i a prendre part en diferents concursos literaris (és l'autor de l'obra La Puntaire).
Va tindre un gran interès per conèixer la història de la ciutat de Sabadell, i arribà a escriure un llibre sobre la història d'aquesta ciutat. És per aquest motiu que l'Ajuntament de Sabadell el nomenà arxiver municipal perquè pogués organitzar tots els seus documents que feien referència a la història sabadellenca.
Ocupà aquest càrrec durant quaranta anys i al mateix temps dirigí la Revista de Sabadell i començà la tasca d'organització de la biblioteca de la Caixa d'Estalvis de Sabadell (inaugurada l'any 1928, tres anys després de la seua mort).

## Obra dramàtica

* Un beneit del cabàs, estrenada al teatre Romea de Barcelona, el 23 de setembre. de 1879.
* La base quinta (1884)
* Lo vectigal de la carn: quadro dramátich-histórich en un acte y en vers, obra estrenada a l'Ateneu Sabadellenc el 15 de juliol de 1888.
* Assumptos municipals, sarsuela (1881)

## Obra poètica

* 1924. Poesies. Biblioteca Sabadellenca, 1.
* 1925. Garbuix. Biblioteca Sabadellenca, 2.

## Referències

* ↑ Nomenclàtor. «Carrer de Ribot i Serra». Ajuntament de Sabadell. [Consulta: 17 juny 2016].
* ↑ Deu i Baigual, Esteve; Galceran i Abella, Anna i Puig i Pinyol, Maria Rosa: Coneixem Sabadell?. Ajuntament de Sabadell. Sabadell, juny del 1984. ISBN 84-505-0170-9, plana 77.

## Bibliografia

* Rios i Masanell, Joan: Personalitats sabadellenques que donen nom als carrers de la ciutat, Jove Cambra de Sabadell. Sabadell, 1982.
# Laniator

Els laniatores (Laniatores) són un subordre d'opiliones amb més de 4.000 espècies descrites a tot el món. La majoria són dependents d'ambients humits, per la qual cosa són endèmics als boscos temperats i tropicals.
Són el subordre que comprèn la major quantitat d'espècies d'opilions, caracteritzant-se per posseir espines i per les seves potes relativament curtes, no més de 5 vegades l'ample del cos.

## Morfologia

El seu cos posseeix una dura cuirassa, amb molts ornaments tals com a tubercles, espines i projeccions. Aquests patrons, al costat dels òrgans reproductors, són els usats a l'hora de reconèixer les espècies. El seu escut dorsal (placa en l'opistosoma o abdomen) consisteix en una sola peça, peltidum, es troba completament fusionat amb l'escut abdominal.
Els pedipalps són grans, prims i espinosos, les espines són dures i resistents. Tenen també en els parells de potes 3º i 4º dues arpes separades o en branca.
L'ovopositor és curt, i no segmentat, similar al de Dyspnoi. El penis és complex i molt esclerotizat, posseint en alguns casos un múscul penial, encara que la majoria dels casos manquen d'est funcionant per la pressió de l'hemolimfa.

## Taxonomia

* Infraordre "Insidiatores" Loman, 1900
** Superfamília Travunioidea Absolon & Kratochvil, 1932
** Superfamília Triaenonychoidea Sørensen, 1886
* Infraordre Grassatores Kury, 2002
** Superfamília Epedanoidea Sørensen, 1886
** Superfamília Phalangodoidea Simon, 1879
** Superfamília Samooidea Sørensen, 1886
** Superfamília Zalmoxoidea Sørensen, 1886
** Superfamília Gonyleptoidea Sundevall, 1833
# Shazam!

Shazam! és una pel·lícula estatunidenca de comèdia i superherois de 2019 sobre el personatge homònim. Produïda per New Line Cinema i distribuïda per Warner Bros. Pictures, és la setena entrega de l'univers estès de DC (DCEU). Dirigida per David Sandberg a partir d'un guió de Henry Gayden, i una història de Gayden i Darren Lemke; la pel·lícula és protagonitzada per Asher Angel com a Billy Batson, un adolescent que es pot transformar en un superheroi adult, interpretat per Zachary Levi. Mark Strong, Jack Dylan Grazer, i Djimon Hounsou també apareixen. S'ha subtitulat al català.
El projecte de Shazam! va començar a New Line a principis del 2000 i va ser endarrerit per molts anys. La pel·lícula va entrar en preproducció el 2009 amb el director Peter Segal i el guionista John August, i Dwayne Johnson va ser considerat per a fer del dolent Black Adam, però el projecte va tancar la botigueta; Johnson fa de productor executiu a Shazam!. William Goldman, Alec Sokolow, Joel Cohen, Bill Birch, i Geoff Johns, entre d'altres, van estar lligats al projecte com a guionistes en algun moment. La pel·lícula es va anunciar el 2014, amb Johnson preparat per a fer de Shazam o Black Adam. Posteriorment, seria triat el gener del 2017 per a dirigir un projecte sobre Black Adam. Sandberg va signar per dirigir Shazam! el febrer de 2017 i Levi va ser signat a l'octubre, amb Angel unint-se al repartiment el mes següent. El rodatge va començar a Toronto, Ontàrio, Canadà el 29 de gener de 2018, amb la majoria del film filmat a Pinewood Toronto Studios, i es va acabar l'11 de maig de 2018.
Shazam! va ser estrenada als Estats Units gràcies a Warner Bros. Pictures en RealD 3D, Dolby Cinema, i IMAX el 5 d'abril de 2019. La pel·lícula va recaptar 364 milions de dòlars a nivell mundial, convertint-se en un èxit comercial malgrat ser la pel·lícula amb menor pressupost del DCEU. La pel·lícula va rebre crítiques positives dels crítics, amb elogis a la direcció de Sandberg i a les actuacions de Levi, Grazer, i Angels, així com pel seu to lleuger i divertit. Una seqüela està en desenvolupament, amb els guionistes anteriors i amb Sandberg també a la direcció.

## Referències

* ↑ «Shazam!». Goita què fan, ara!. [Consulta: 5 gener 2024].
* ↑ Katie Kilkenny. «'Shazam!': What the Critics Are Saying». The Hollywood Reporter, 23-03-2019. [Consulta: 23 març 2019].
# Cantó de Lure-Nord

El cantó de Lure-Nord és un cantó francès del departament de l'Alt Saona, situat al districte de Lure. Té 12 municipis i part del de Lure.

## Municipis

* Adelans-et-le-Val-de-Bithaine (part)
* Amblans-et-Velotte
* Bouhans-lès-Lure
* La Côte
* Franchevelle
* Froideterre
* Genevreuille
* Lure (part)
* Malbouhans
* La Neuvelle-lès-Lure
* Pomoy
* Quers
* Saint-Germain

## Història

Llista dels consellers generals successius :
| Data d'elecció | Identitat | Partit |
| 1945-1949 | M. Morel | app. PCF |
| 1949-1967 | Maurice Georbes | RPF |
| 1967-1973 | Jacques Maroselli | radical, després MRG |
| 1973-1992 | Jean Hertz | MRG |
| 1992-1998 | Gilles Roy | UDF |
| 1998-2011 | Michel Federspiel | Divers gauche, després PS |
| 2011- | Raoul Juif | PS |
| les dades anteriors no són pas conegudes ||||
# Altavilla Irpina

Altavilla Irpina, (Altavìlle en el dialecte de la Campània) és un municipi situat al territori de la província d'Avellino, a la regió de la Campània (Itàlia). Limita amb els municipis d'Arpaise, Ceppaloni, Chianche, Grottolella, Petruro Irpino, Pietrastornina, Prata di Principato Ultra, Sant'Angelo a Scala i Tufo. Pertanyen al municipi les frazioni de Belvedere, Pannone di sopra, Pannone di sotto, Pincera, Ponte dei Santi, Russo, San Trifone, Sassano i Toro.

## Galeria fotogràfica

* Portal del palau
* Minees de sofre
* Mines de sofre
# Altay Spor Kulübü

L' Altay Spor Kulübü és un club de futbol turc de la ciutat d'Esmirna.

## Història

L'Altay es va fundar el 1914 a Esmirna amb la intenció d'unir els joves turcs que practicaven esport a la ciutat amb el suport dels polítics del moment amb el nom d'Altay Gençlik ve Spor Kulubü.
Els seus colors negre i blanc representen el dolor i l'honestedat del poble turc.
El jugadors de l'Altay SK representaren Turquia als Jocs Olímpics de París de 1924. També fou el primer club turc que participà en la Copa de la UEFA. El seu jugador Vahap Özaltay fou el primer jugador turc transferit a l'estranger (Racing Club de París el 1932).

## Palmarès

* Copa turca de futbol (2): 1966–67, 1979–80
* Lliga d'Esmirna de futbol (12): 1923–24, 1924–25, 1927–28, 1928–29, 1930–31, 1933–34, 1936–37, 1940–41, 1945–46, 1947–48, 1950–51, 1953–54
* Lliga d'Esmirna de futbol (professional) (2): 1956–57, 1957–58
* Copa TSYD (14)

## Jugadors destacats

* Mustafa Denizli
* Fatih Tekke
* Alpay Özalan
* Nejat Evliyazade
* Vahap Özaltay
* Nazmi Bilge
* Kaya Köstepen
* Necmi Perekli
* Yusuf Tunaoğlu
* Erol Togay
* Necati Ateş
* İbrahim Akın
* Çağdaş Atan
* Reza Shahroudi
* Alioum Boukar
* Kenan Hasagić
* Ilian Iliev
* Miodrag Ješić
* Norman Mapeza

## Enllaços externs

* Web oficial
* Web de seguidors Arxivat 2019-02-07 a Wayback Machine.
# Alte Nationalgalerie

L'Alte Nationalgalerie (Antiga Galeria Nacional) és una galeria a l'Illa dels Museus de Berlín que exposa obres d'art del segle xix de la col·lecció de la Fundació Cultural d'Herència Prussiana.

## Història

La Nationalgalerie fou fundada el 1861, després de la donació de 262 pintures del banquer Johann Heinrich Wagener. Primer, la col·lecció es va exposar a l'Akademie der Künste.
L'actual edifici té la forma d'un temple romà; fou dissenyat per Friedrich August Stüler el 1865, segons un esbós del rei Frederic Guillem IV de Prússia. Va ser construïda entre el 1869 i 1876 per Heinrich Strack.
L'edifici va ser severament danyat durant la Segona Guerra Mundial pels bombardaments. Va ser reobert al públic el 1949, però la reconstrucció completa va trigar fins a 1969.
Entre 1998 i 2001, el museu es va renovar en gran manera. Hi van ser agregats passadissos i sales per a la col·lecció del romanticisme.

## Col·lecció

La col·lecció inclou obres del classicisme i romanticisme, amb teles d'artistes com Caspar David Friedrich, Karl Friedrich Schinkel, Carl Blechen, Biedermeier, de l'impressionisme francès (Édouard Manet, Claude Monet) i els primers treballs d'Adolph von Menzel, Max Liebermann i Lovis Corinth.
Les exposicions més importants són: de Friedrich, Mönch am Meer, de Menzel, Eisenwalzwerk i de l'escultor Johann Gottfried Schadow, Prinzessinnengruppe, una doble estàtua de les princeses Louise i Friederike de Prússia.

## Enllaços externs

* Alte Nationalgalerie Arxivat 2007-09-27 a Wayback Machine..
* Antiga Galeria Nacional a Berlín - pinkbigmac.com.
* Visita virtual.
# Altron (empresa de videojocs)

Altron és una empresa desenvolupadora i publicadora de videojocs. Va crear i publicar videojocs de Nintendo 64, PlayStation, Sega Saturn, Super Nintendo, Sega Mega Drive, Nintendo Entertainment System, Nintendo DS, Game Boy i Game Boy Color, com també per PC.

## Videojocs
### Nintendo 64

* 64 Hanafuda: Tenshi no Yakusoku

### PlayStation

* Checkmate
* Checkmate 2
* Mighty Hits Special
* Puzznic
* Robo Pit
* Robo Pit 2
* Those Who Hunt Elves
* Those Who Hunt Elves II
* Those Who Hunt Elves: Hanafuda
* Waku Waku Monster

### Sega Saturn

* Jung Rhythym
* Robo Pit
* Sorvice
* Those Who Hunt Elves
* Those Who Hunt Elves II
* Those Who Hunt Elves: Hanafuda
* Waku Waku Monster

### Super Nintendo

* Home Alone
* Pink Panther Goes to Hollywood

### Sega Mega Drive

* Pink Panther Goes to Hollywood
* Tom & Jerry: Frantic Antics

### Nintendo Entertainment System

* The Untouchables

### Nintendo DS

* Alex Rider: Stormbreaker
* Finding Nemo: Escape to the Big Blue
* Tak: The Great Juju Challenge

### Game Boy Color

* Elevator Action EX
* Little Magic

### Game Boy

* Checkmate
* The New Chessmaster
* Tom & Jerry: Frantic Antics

### Ordinador

* Bob the Builder: Can We Fix It?

### Gameboy Advance

* Danny Phantom: The Ultimate Enemy
* Danny Phantom: Urban Jungle
* Nicktoons: Freeze Frame Frenzy
# Peng Zu

Peng Zu (彭祖, Avantpassat Peng) és una llegendària figura de llarg període de vida de la Xina. Suposadament va viure 800 anys i durant tota la Dinastia Yin (殷朝 de 1600 fins a 1046 aCE). Algunes llegendes diuen que un any eren uns 60 dies a l'antiga Xina, cosa que ho va fer una persona de més de 130 anys.
Peng Zu va ser considerat com un sant en el taoisme. La recerca dels medecines per l'eternitat dels seguidors del taoisme va ser molt influït per Peng Zu. És molt conegut en la cultura xinesa com un símbol de llarga vida, tractaments de nutrició, i tractaments de teràpia sexual. La llegenda manté es va casar amb més de 100 dones i va ser pare de centenars de nens, com a màxim de 800.

## Descripció llegendària

Una de les seves tècniques per perllongar la vida va ser l'habilitat del coit, el qual suposadament extrau l'energia femenina cap al cos masculí (la recollida del Yin per complementar el Yang).
Menjava de manera natural i utilitzar les herbes per enriquir la seva nutrició. Els xinesos creuen que la seva llarga vida, bona salut, i l'energia sexual es pot atribuir al menjar que va menjar. El seu estil de vida posava èmfasi en la meditació. Va ser vist com un dels pioners del Qigong.
El lloc on va viure i va morir es deia Peng Shan (Muntanya Peng, 彭山), que era com se deia també el comtat (en la Província Sichuan, Xina). El seu santuari, tomba, i estàtua es conserva al Comtat de Peng Shan.
N'hi ha un Festival Peng Zu Festival cada any per a les persones que presenten els seus respectes al seu llegat i preguen per una vida més saludable, més feliç i més llarga. Les seves imatges es pengen a les llars de tota la Xina i són un regal popular d'aniversari per a la gent gran.
# Amadiya

Amadiya (Amedi o Amadia) és una vila del Kurdistan a la governació de Dohuk, a Iraq, a 17 km de la frontera amb Turquia, a la conca del Gara (afluent per la dreta del Gran Zab). Està situada a 1400 metres sobre el nivell del mar. La població és d'uns 6000 habitants.
Antiga fortalesa que agafa el seu nom d'Imad ad-Din Zengi que la va construir el 1142 sobre un castell més antic anomenat Ashib, i va portar el nom d'Imadiyya, modificat modernament a Amadiyya. Fou un feu de la família kurda dels Bahdinan originaris de Taron, que s'hi van establir vers el 1203. Al moment de màxima expansió el principat abraçava també Dohuk i Zakho i altres terres veïnes. A partir del segle xvi van oscil·lar entre safàvides i otomans, i aquestos darrers es van imposar finalment i va ser part del vilayet de Van o del de Mossul, segons els moments.
# Amando Guiance Pampín

Amando Guiance Pampín (Laxe, província de la Corunya, 1891 - Pontevedra, 1979) fou un polític socialista gallec. Treballà com a obrer ebenista i s'afilià al PSOE, partit amb el qual fou elegit diputat per la província de Pontevedra a les eleccions generals espanyoles de 1936. Quan esclatà la guerra civil espanyola fou capturat per les tropes franquistes, jutjat en consell de guerra i el 13 d'agost de 1936 fou condemnat a cadena perpètua, en el mateix procés en què el nacionalista Alexandre Bóveda fou condemnat a mort i posteriorment executat.

## Enllaços externs

* Fitxa del Congrés dels Diputats (castellà)
# Amarildo Souza Do Amaral

Amarildo Souza do Amaral és un exfutbolista brasiler, que jugava com a davanter. Va nàixer a Curitiba el 2 d'octubre de 1964.
Va militar al Botafogo o a l'Internacional, ambdós brasilers. El 1988 dona el salt a Europa per militar al Celta de Vigo i al CD Logroñés de la lliga espanyola, i a la SS Lazio i a l'AC Cesena italians, i al FC Famalicão i al GD Ribeirão de la lliga portuguesa.
# Amarita

Amarita (en castellà Amárita és un poble i concejo pertanyent al municipi de Vitòria-Gasteiz al territori històric d'Àlaba, País Basc. Està inclòs dins de la Zona Rural Nord-oest de Vitòria.

## Situació

És un llogaret de 39 habitants (2008) situat 9 km al nord de la ciutat de Vitòria. S'accedeix a través de carreteres locals i està situada prop dels pobles de Mendibil i Arroiabe, pertanyents al municipi d'Arratzu-Ubarrundia. el poble es troba al costat del riu Santa Engracia, que a la rodalia del poble desemboca al Zadorra.

## Demografia

Evolució demogràfica :
| 2000 | 2001 | 2002 | 2003 | 2004 | 2005 | 2006 | 2007 |
| 35 | 39 | 35 | 37 | 36 | 36 | 41 | 40 |

## Història

El primer esment escrit d'aquest poble data de 1025 quan se li esmenta amb el nom de Hamarita. Per aquell temps pertanyia a l'alfoz d'Ubarrundia, juntament amb els llogarets veïns. En 1332 va quedar adscrita a la vila de Vitòria per donació del rei Alfons XI. Des de llavors és una de les llogarets que marquen el límit nord del terme municipal de Vitòria.

## Patrimoni artístic

Al poble destaca la parròquia de San Pedro. L'edifici és del segle xix i el retaule major d'estil neoclàssic. Alguns elements de l'església són anteriors, com la torre i la sagristia que data del segle xviii i els retaules laterals que són del segle xvii. Les festes patronals en honor de Sant Pere se celebren el 29 de juny.
Hi ha establiment d'agro-turisme al poble.

## Enllaços externs

* Amarita a Euskomedia
# Ambrose E. Burnside

Ambrose Everett Burnside (23 de maig de 1824 - 13 de setembre de 1881), fou un soldat estatunidenc, executiu de ferrocarrils, inventor, industrial i polític de Rhode Island, i serví també com a governador i senador. En l'exèrcit de la Unió, conduí victorioses campanyes a Carolina del Nord i Tennessee, però fou derrotat en la desastroses batalles de Fredericksburg i Carter. El seu particular estil de cabell facial és conegut en anglès com sideburn (en català, patilla) i deriva del seu segon cognom.
# Amol Central

Amol Central és un districte del comtat d'Amol a la província de Mazanderan. El territori va entre la plana al nord, a uns 15km de la mar Càspia i les muntanyes del Laridjan, a la part sud. La capital és la ciutat d'Amol. Administrativament es divideix en una ciutat i quatre agrupaments rurals (Bala Khiaban Litkooh, Paeen Khiaban Litkooh, Chelav i Haraz-Pey-e Jonoobi, cadascun format per diversos poblets, algun amb rang de ciutat.
# El Gran Gato

El Gran Gato és una pel·lícula espanyola dirigida per Ventura Pons l'any 2003. Ha estat doblada al català.

## Argument

El Gran Gato és el títol d'aquest «musical » -com cataloga el mateix director- que compta amb la participació de cantants com Tonino Carotone, Jaume Sisa, Kiko Veneno, Luis Eduardo Aute, Los Manolos, Lucrecia i Martirio. D'aquesta forma director i companys de professió reten homenatge a Gato Pérez, cantant i compositor que va popularitzar la rumba i que va morir el 1990 quan només tenia 40 anys, i expliquen un personatge i una època: immigració, mestissatge cultural i idiomàtic, rumba catalana, esforç i desgast de l'artista anònim. Un testimoni sobre la lluita i les ganes de viure de tota una generació. La pel·lícula alterna dues parts: una més documental amb converses amb familiars i la gent que va conèixer a Gato Pérez, i una segona en la qual els músics esmentats interpreten les cançons més conegudes del músic.

## Repartiment

* Gato Pérez
* Luis Eduardo Aute
* Martirio
* Jaume Sisa
* Tonino Carotone
* Maria del Mar Bonet
* Kiko Veneno
* Àngel Casas
* Carles Flavià
* Lucrecia
* Moncho
* Clara Montes
* Marcos Ordóñez

## Referències

* ↑ «El gran Gato». Esadir.
* ↑ «El Gran Gato». elsfilmsdelarambla.com. Arxivat de l'original el 2018-09-10. [Consulta: 10 setembre 2018].

## Enllaços externs

* Sobre la pel·lícula Arxivat 2011-01-01 a Wayback Machine.
* allmovie.com
* zinema.com Arxivat 2010-01-26 a Wayback Machine.
* 20minutos.es
# Amposta (Madrid)

Amposta és un barri de Madrid integrat en el districte de San Blas-Canillejas. Té una superfície de 37,03 hectàrees i una població de 9.122 habitants (2009).
Limita al nord amb Simancas i Hellín, al sud amb Arcos, a l'est amb Rosas i a l'oest amb Pueblo Nuevo (Ciudad Lineal).
Està delimitat al nord pels carrer Alberique i l'Avinguda d'Arcentales, al sud pel carrer Pobladura del Valle, a l'est per l'Avinguda d'Hellín i a l'oest pel carrer dels Hermanos García Noblejas.

## Enllaços externs

* Estadística del districte San Blas-Canillejas
* Ortofoto de San Blas-Canillejas i mapes del districte i els seus barris, amb les seccions censals Arxivat 2013-05-12 a Wayback Machine.
* Barrio de Amposta Arxivat 2012-10-14 a Wayback Machine. a la Madripedia
# Amt Döbern-Land

Amt Döbern-Land (baix sòrab Amtske Derbno) és un amt ("municipalitat col·lectiva") del districte de Spree-Neiße, a Brandenburg, Alemanya. Té una extensió de 212,17 km² i una població de 13.537 habitants (2007). La seu és a Döbern. El burgmestre és Günter Quander.

## Subdivisions

L'Amt Döbern-Land és format pels municipis:
* Döbern – Derbno
* Felixsee – Feliksowy jazor
* Groß Schacksdorf-Simmersdorf – Tšěšojce-Žymjerojce
* Hornow-Wadelsdorf – Lěšće-Zakrjejc
* Jämlitz-Klein Düben – Jemjelica-Źěwink
* Neiße-Malxetal – Dolina Nysa-Małksa
* Tschernitz – Cersk
* Wiesengrund – Łukojce

## Enllaços externs

* www.amt-doebern-land.de
# Amt Schlieben

Amt Schlieben és un amt ("municipalitat col·lectiva") del districte d'Elbe-Elster, a Brandenburg, Alemanya. Té una extensió de 209,6 km² i una població de 6.030 habitants (2007). Limita amb Schönewalde al nord-oest, amb el districte de Teltow-Fläming el nord, el districte de Dahme-Spreewald al nord-est, amb Sonnewalde a l'est, amb Doberlug-Kirchhain al sud i amb Herzberg (Elster) a l'oest. La seu és a Schlieben. El burgmestre és Iris Schülzke.

## Subdivisions

L'Amt Schlieben és format pels municipis:
* Fichtwald
* Hohenbucko
* Kremitzaue
* Lebusa
* Schlieben

## Enllaços externs

* www.amt-schlieben.de